এবার হ্যাকারদের কবলে আইআরলসিটিসি-র ওয়েবসাইট। রেলওয়ে ট্যুরিজম-এর এই ওয়েবসাইট হ্যাক করে প্রায় এক কোটি গ্রাহকের ব্যক্তিগত তথ্য হাতিয়ে নিয়েছে হ্যাকাররা। এর পরে সেই সব তথ্যের সিডি বানিয়ে তারা গোপনে চড়া দামে বিক্রি করছে বলে জানা গিয়েছে।
আইআরসিটিসি-র ওয়েবসাইটে ফোন নম্বর, জন্মতারিখ, প্যান নম্বরের মতো অতি গুরুত্বপূর্ণ তথ্য দিয়ে থাকেন গ্রাহকরা। এই তথ্য নিয়ে হ্যাকাররা কী করতে পারে? জালিয়াতির নানা দিক খুলে গিয়েছে আজকাল। তার কোনওটিতে ব্যবহার করে সংশ্লিষ্ট গ্রাহকের কপালে চরম দুর্ভোগ ডেকে আনতে পারে। নিদেনপক্ষে বড় বড় সংস্থাকে দিয়ে দিতে পারে যারা গ্রাহকদের এই তথ্য নিয়ে নিজেদের ডেটাবেস বানিয়ে তাঁদের টার্গেট করতে পারে।
জানা গিয়েছে, হ্যাক করা তথ্য নিয়ে সিডি বানিয়ে বিক্রি করা হচ্ছে বলে খবর পেয়েছে মহারাষ্ট্র সরকার। তারাই পুরো বিষয়টি আইআরসিটিসি-কে জানায়। তদন্ত শুরু হয়েছে।